**ČETVRTAK, 26.3.2020.**

**PREDMET: TJELESNA I ZDRAVSTVENA KULTURA**

Nadam se da ste vježbali uz Školu na trećem. Odlično ako jeste. Zapamtite što više vježbi i pokušajte ih izvoditi svakodnevno. Današnje vrijeme vam baš ne dopušta aktivnosti na otvorenome. Često smo razgovarali o tome koliko je važno provjetravati prostorije u kojima boravimo. I mi, kada smo u razredu, često otvaramo prozore. Možda bi mogao biti vaš kućni zadatak da vodite brigu o provjetravanju prostorija. Nekoliko puta otvorite prozore na par minuta. U prostorije će ući svjež zrak i to će koristiti svim ukućanima.

**PREDMET: PRIRODA I DRUŠTVO**

**NASTAVNA JEDINICA: VODE TEKUĆICE** – obrada

 - vode stajaćice, vode tekućice, živi svijet

 U udžbeniku na str. 58 pročitaj uvodni strip.

Zatim dalje pročitaj tekst u udžbeniku na str. 58 i 59.

Usmeno odgovori na sljedeća pitanja. I pitanja i odgovore govori na glas.

Nabroji vode tekućice.

Zašto se nazivaju vode tekućice?

O čemu ovisi izgled tekućice?

Koje biljke rastu pokraj voda tekućica?

Nabroji nekoliko životinja koje žive u vodama i pokraj voda tekućica.

Zapiši u bilježnicu.

 **Vode tekućice**

**VODE TEKUĆICE su vode koje teku.**

**To su: POTOCI i RIJEKE.**

**Rijeke PONORNICE su rijeke koje jednim dijelom svoga toka teku površinom zemlje, a zatim poniru u zemlju i dijelom teku ispod površine zemlje.**

**Svaka tekućica ima svoje dijelove:**

**IZVOR – mjesto izviranja vode iz zemlje**

**UŠĆE – mjesto gdje voda utječe u drugu vodu**

**KORITO – udubljenje kojim tekućica teče**

**LIJEVA OBALA – dio obale uz tekućicu u smjeru kretanja vode**

**DESNA obala – dio obale uz tekućicu u suprotnom smjeru kretanja vode**

**PRITOCI – potoci i manje rijeke koje utječu u veće rijeke**

**- precrtaj crtež sa slike u e-mailu**

**ŽIVI SVIJET voda tekućica je raznolik.**

**BILJKE: lokvanj, vrba, topola, joha**

**ŽIVOTINJE: ribe (pastrva, smuđ, štuka, som), divlja patka, bjelouška, dabar, riječni rak, vidra, žaba**

Nakon što ste prepisali zadano u bilježnicu pogledajte prilog o vodama stajaćima i tekućicama. Prilog se nalazi u e-mailu.

Promotri ilustraciju rijeke na 60./61. stranici udžbenika. Uoči i imenuj živi svijet rijeke.

Odaberi dvije biljke i dvije životinje sa stranica 60./61. i nacrtaj ih u bilježnicu.

Odgovori usmeno. Odgovore pronađi u udžbeniku.

Nabroji vode tekućice? Zašto se nazivaju vode tekućice? Koje biljke rastu uz vode i u vodama tekućicama? Nabroji nekoliko životinja koje žive u vodama tekućicama i pokraj njih.

I za kraj riješi radnu bilježnicu na 73. stranici.

**PREDMET: ENGLESKI JEZIK**

**NASTAVNA JEDINICA**: **At the sports centre**

Upute za rad se nalaze u prilogu za engleski jezik.

**PREDMET: HRVATSKI JEZIK**

**NASTAVNA JEDINICA: Čudnovate zgode šegrta Hlapića**

Listić za završnu provjeru u prilogu u e-mailu.